Bajaj's new Pulsar NS160 rear disk break variant launch | auto News in Hindi
Samachar Jagat | Wednesday, 22 Aug 2018 08:35:46 AM
इंटरनेट डेस्क। इन दिनों गाड़ियों की सेफ्टी को लेकर वाहन निर्माता सजग हो रही है। फिर चाहे टू-व्हीलर हो या फोर व्हीलर। ग्राहकों को बेहतर सुविधाएं देने के लिए वाहन निर्माता कंपनियां लगातार प्रयास कर रही है। इस समय कारों के अलावा बाइक्स में भी रियर डिस्क ब्रेक लगाया जा रहा है। ग्राहकों की इसी डिमांड को देखते हुए बजाज ने भी Pulsar NS160 को अपडेट किया है। अब इस बाइक में भी रियर डिस्क ब्रेक दिया गया है। इसमें अन्य कोई बदलाव नहीं किया गया है। बजाज Pulsar NS160 का मुकाबला TVS Apache RTR 160 4V, Suzuki Gixxer, Yamaha FZ-S FI और Honda CB Hornet 160R से होगा।
पल्सर के इस नए वेरियंट की कीमत की बात करें तो सिंगल डिस्क वेरियंट से इसकी कीमत लगभग 2,000 रुपए अधिक है। Pulsar NS160 की एक्स-शोरूम कीमत 82,630 रुपए हैं। वहीं सिंगल डिस्क वेरियंट की कीमत 80,500 रुपए है।
बजाज Pulsar NS160 बाइक में पावर के लिए 160.3cc, एयर कूल्ड, ट्विन स्पार्क इंजन दिया गया है। इसके अलावा ऑइल कूलिंग से लैस यह इंजन 8,500 आरपीएम पर 15.5 हॉर्सपावर की ताकत और 6,500 आरपीएम पर 14.6 न्यूटन मीटर टॉर्क जेनरेट करता है।
इसके फीचर्स की बात करें तो में स्टील पेरिमीटर फ्रेम और एक बॉक्स सेक्शन स्विंगवार्म है। इसका लुक पल्सर NS200 जैसा है। अग्रेसिल लुक वाली स्ट्रीट फाइटर बाइक में इंस्ट्रूमेंट क्लस्टर, फ्यूल टैंक, स्प्लिट सीटें, टेल सेक्शन और टेल लाइट हैं। फ्रंट वील में 240mm डिस्क ब्रेक और पीछे 230mm डिस्क ब्रेक है। साथ ही कन्वेंशनल टेलिस्कोपिक फोर्क और गैस चार्ज्ड मोनोशॉक है ।
#bajaj Pulsar NS160 feature
#tvs apache rtr 160 4v
22-08-2018 08:35:46 AM